บ.ส่งออกสัตว์แช่แข็ง ร้องยธ.รับเป็นคดีพิเศษ โดนอ้างชื่อส่งสินค้าไปตปท.
ทนายสงกานต์ พากรรมการบริษัทส่งออกสัตว์น้ำแช่แข็ง ร้อง ยธ. ให้รับเป็นคดีพิเศษ หลังถูกบริษัทเอกชนรายอื่นแอบอ้างสวมสิทธิและปลอมลายเซ็นส่งสินค้าไร้มาตรฐานไปต่างประเทศจนถูกตีกลับ เสียหายกว่า 1,000 ล้านบาท เผยมีเจ้าหน้าที่ระดับสูงของกรมประมงเอี่ยวด้วย,เมื่อเวลา 13.00 น. วันนี้ 22 พ.ค.60 ที่ศูนย์บริการร่วม กระทรวงยุติธรรม นายสงกานต์ อัจฉริยะทรัพย์ ประธานเครือข่ายต่อต้านการบ่อนทำลายชาติ ศาสนา พระมหากษัตริย์ พา นายพิสิทธิ์ หล้าสุดตา กรรมการผู้จัดการบริษัท ซี อินเตอร์เนชั่นแนลโฟรเซ่น โปรดักส์ จำกัด ผู้ส่งออกสัตว์น้ำจืดรายใหญ่ของประเทศ เข้ายื่นหนังสือต่อ นายธวัชชัย ไทยเขียว รองปลัดกระทรวงยุติธรรม ขอให้พิจารณารับเป็นคดีพิเศษ เนื่องจากมีการทำสำนวนคดีล่าช้า ทำให้คดีเกิดความเสียหายต่อการรวบรวมพยานหลักฐานและติดตามจับกุมตัวผู้กระทำผิดมาลงโทษตามกฎหมาย,นายสงกานต์ เผยว่า คดีดังกล่าวมีความซับซ้อนในการกระทำความผิดทางอาญาลักษณะแบ่งหน้าที่กันทำของกลุ่มบุคคลและนิติบุคคล ตลอดจนมีเจ้าหน้าที่รัฐบางคนเข้ามาเกี่ยวข้องรับผลประโยชน์แอบแฝงทุจริตร่วมกันปลอมและใช้เอกสารปลอมในการรับรองสัญญาลักษณ์มาตรฐานการส่งออกสัตว์น้ำจืดไปยังต่างประเทศภายใต้รหัส (TH 1301) ซึ่งรหัสดังกล่าวจะเป็นความลับไม่มีบุคคลภายนอกทราบ ทำให้ได้รับความเสียหายกว่า 1,000 ล้านบาท,นายสงกานต์ เผยอีกว่า สืบเนื่องเมื่อวันที่ 22 มิ.ย.58 บริษัทฯได้รับแจ้งจากกรมประมงว่าถูกตีกลับสินค้าประเภทปลาแช่แข็งมาจากประเทศแคนาดาเนื่องจากสินค้าไม่มีมาตรฐาน จึงตรวจสอบพบว่าสินค้าดังกล่าวไม่ใช่บริษัทของผู้เสียหาย และดำเนินการหาสาเหตุกระทั่งทราบว่าถูกบริษัทเอกชนรายอื่นแอบอ้างสวมสิทธิและโดนปลอมลายเซ็น ก่อนเดินทางไปแจ้งความที่ สน.ทุ่งสองห้อง จากนั้น ได้โอนคดีมาให้กองบังคับการปราบปราม (บก.ป.) สืบสวนพบว่ามี 4 บริษัทเกี่ยวข้อง ออกหมายจับผู้กระทำผิด 9 ราย มอบตัว 7 ราย แต่ได้ประกันตัวออกไป ส่วนอีก 2 รายเป็นชาวต่างชาติหลบหนีไปต่างประเทศแล้ว,รวมทั้ง ยังมีเจ้าหน้าที่ระดับสูงของกรมประมงที่อาจเกี่ยวข้อง เพราะมีลายเซ็นในเอกสารสำคัญในนามบริษัทที่แอบอ้าง และได้มีการย้ายเจ้าหน้าที่ออกจากตำแหน่งรับผิดชอบจนกว่าการสอบสวนจะแล้วเสร็จเพื่อช่วยเหลือผู้กระทำผิดทั้งหมด นอกจากนี้ มีการปกปิดข้อเท็จจริงไม่ให้รัฐบาลได้ทราบถึงปัญหา โดยอ้างว่าคดีซับซ้อนทำให้ถูกนายตำรวจระดับสูงยุติคดี จึงอยากให้ กระทรวงยุติธรรม รับพิจารณาเป็นคดีพิเศษด้วย เพราะสร้างความเสียหายอย่างยิ่งต่อบริษัทฯ และความเชื่อมั่นของต่างประเทศ นายสงกานต์ กล่าว,ด้าน นายธวัชชัย กล่าวว่า เบื้องต้นได้รับเรื่องดังกล่าวไว้พิจารณาเพราะเกี่ยวข้องกับเจ้าหน้าที่รัฐ ทั้งตำรวจและกรมประมง พร้อมเสนอที่ประชุมในวันที่ 29 พ.ค.นี้ ว่าจะรับเป็นคดีพิเศษหรือไม่.
ทนายสงกานต์ พากรรมการบริษัทส่งออกสัตว์น้ำแช่แข็ง ร้อง ยธ. ให้รับเป็นคดีพิเศษ หลังถูกบริษัทเอกชนรายอื่นแอบอ้างสวมสิทธิและปลอมลายเซ็นส่งสินค้าไร้มาตรฐานไปต่างประเทศจนถูกตีกลับ เสียหายกว่า 1,000 ล้านบาท เผยมีเจ้าหน้าที่ระดับสูง
สวมสิทธิ,แอบอ้าง,บริษัทส่งออกสัตว์น้ำแช่แข็ง,พิสิทธิ์ หล้าสุดตา,ทนายสงกานต์